Syzygium polyanthum

Ti Syzygium polyanthum, dagiti kadawyan a nagan iti Ingles ket mairaman ti Indian bay leaf ken Indonesian bay leaf, ket ti sebbangan ti mula iti pamilia ti Myrtaceae, a patneng iti Indotsina ken Malaysia. Dagiti bulong ti mula ket tradisional a maus-usar a kas rekado ti makan, ken naipakitan a makapatay kadagiti espora ti Bacillus cereus.

Mabalin a mausar dagiti bulong a kas nabilag wenno naata iti panagluto iti Sumatra, Java, Madura, ken Bali.

Agtubo ti kayo iti nababa aginggana iti nangato nga elebasion aginggana iti 1400 a metro. Mabalin nga agtubo ti kayo aginggana iti 25 a metro iti katayag. Napait bassit ti nanam ti bulong ken addaan iti epekto nga astrihente.

 Dagiti nagibasaran 

 Dagiti akinruar a silpo 

polyanthum